Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: az Alkotmány módosításáról szóló 1990. évi XL. törvény.
Paragraph Index: 1082

(2) bekezdésként az õrizetbe vett személy lehetõ legrövidebb idõn belül bíró elé állításáról vagy szabadon bocsátásáról, továbbá a szabadlábra helyezése vagy letartóztatása haladéktalan eldöntésérõl szóló szabályt (és határozta meg az 55. § bekezdéseinek az azóta is hatályos számozását). A törvényjavaslatnak az erre a rendelkezésre vonatkozó miniszteri indokolása rámutat arra, hogy a személyes szabadság biztosítására szolgáló, minden jogállamban megtalálható garanciális szabályról van szó, de a megfogalmazásnál „tekintettel kellett lenni a bíróságok és az ügyészségek jelenlegi teherbírását is figyelembe vevõ büntetõ eljárásjogi törvényre”. Ez az alkotmánymódosításról szóló törvény nem egészítette ki az 55. § kártalanításra vonatkozó szabályát a téves bírói döntésekre való utalással. Az emberi jogok és az alapvetõ szabadságok védelmérõl szóló, Rómában, 1950. november 4-én kelt Egyezmény (a továbbiakban: Egyezmény) és az ahhoz tartozó nyolc 2003/78. szám kiegészítõ jegyzõkönyv kihirdetésérõl szóló 1993. évi XXXI. törvény — az Egyezségokmányhoz hasonlóan — külön rendelkezik az 5. cikk 5. bekezdésében a jogsértõ letartóztatás vagy õrizetbe vétel miatt történõ kártalanításról és a hetedik kiegészítõ jegyzõkönyv 3. cikkében a téves bírói ítélet következtében elszenvedett büntetés miatt fizetendõ kártalanításról. Az Egyezmény kihirdetésével kapcsolatban az Alkotmány 55. §-ának szövege nem változott.

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes